CELEX: 32015R1576
Language: bg
Date: 2015-07-06 00:00:00
Title: Делегиран регламент (ЕС) 2015/1576 на Комисията от 6 юли 2015 година за изменение на Регламент (ЕО) № 606/2009 по отношение на определени енологични практики и Регламент (ЕО) № 436/2009 по отношение на регистрирането на тези практики в регистрите на лозаро-винарския сектор

23.9.2015   
            
            
               BG
            
            
               Официален вестник на Европейския съюз
            
            
               L 246/1
            
         ДЕЛЕГИРАН РЕГЛАМЕНТ (ЕС) 2015/1576 НА КОМИСИЯТА
   от 6 юли 2015 година
   за изменение на Регламент (ЕО) № 606/2009 по отношение на определени енологични практики и Регламент (ЕО) № 436/2009 по отношение на регистрирането на тези практики в регистрите на лозаро-винарския сектор
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 75, параграф 2 и параграф 3, буква ж), и член 147, параграф 3, буква д) от него,
   като има предвид, че:
   
               (1)
            
            
               Съгласно член 3 от Регламент (ЕО) № 606/2009 на Комисията (2) разрешените енологични практики са определени в приложение I А към същия регламент. Международната организация по лозата и виното (OIV) е приела резолюции, позволяващи три нови енологични практики. С цел да се вземат предвид техническите постижения и производителите от Съюза да имат същите възможности, с които разполагат производителите от трети държави, тези нови енологични практики следва да бъдат разрешени в Съюза съгласно определените от OIV условия за използване.
            
         
               (2)
            
            
               При някои енологични практики съществува особено висок риск от неправомерно използване, поради което трябва да бъдат вписани в регистрите в съответствие с член 41 от Регламент (ЕО) № 436/2009 на Комисията (3). Поради тази причина в регистрите следва да бъдат вписани трите нови енологични практики, а именно третиране на вината посредством използването на мембранна технология, съчетана с активен въглен, използването на съполимерите поливинилимидазол—поливинилпиролидон и използването на сребърен хлорид, като последните две вещества се използват като обработващи спомагателни вещества.
            
         
               (3)
            
            
               Регламенти (ЕО) № 606/2009 и (ЕО) № 436/2009 следва да бъдат съответно изменени,
            
         ПРИЕ НАСТОЯЩИЯ РЕГЛАМЕНТ:
   Член 1
   Изменение на Регламент (ЕО) № 606/2009
   Приложение I А към Регламент (ЕО) № 606/2009 се изменя в съответствие с приложението към настоящия регламент.
   Член 2
   Изменение на Регламент (ЕО) № 436/2009
   В член 41, параграф 1, първата алинея от Регламент (ЕО) № 436/2009 се добавят следните букви:
   
               „ф)
            
            
               третиране посредством мембранна технология, съчетана с активен въглен;
            
         
               х)
            
            
               използване на съполимерите поливинилимидазол—поливинилпиролидон;
            
         
               ц)
            
            
               използване на сребърен хлорид.“
            
         Член 3
   Влизане в сила
   Настоящият регламент влиза в сила на седмия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 юли 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 671..
   
      (2)  Регламент (ЕО) № 606/2009 на Комисията от 10 юли 2009 г. относно определяне на някои правила за прилагане на Регламент (ЕО) № 479/2008 на Съвета по отношение на категориите лозаро-винарски продукти, енологичните практики и приложимите ограничения (ОВ L 193, 24.7.2009 г., стр. 1).
   
      (3)  Регламент (ЕО) № 436/2009 на Комисията от 26 май 2009 г. за определяне на подробни правила за прилагане на Регламент (ЕО) № 479/2008 на Съвета по отношение на лозарския регистър, задължителните декларации и събирането на информация с цел наблюдение на пазара, придружителните документи при превоза на продукти и регистрите, които е необходимо да се водят в лозаро-винарския сектор (ОВ L 128, 27.5.2009 г., стр. 15).
   
      ПРИЛОЖЕНИЕ
      Приложение I A към Регламент (ЕО) № 606/2009 се изменя, както следва:
      
                  1)
               
               
                  в таблицата се добавят следните редове 53, 54 и 55:
                  
                              1
                           
                           
                              2
                           
                           
                              3
                           
                        
                              Енологична практика
                           
                           
                              Условия за употреба
                           
                           
                              Гранични стойности за използване
                           
                        
                              „53
                           
                           
                              Третиране на вината посредством мембранна технология, съчетана с активен въглен, с цел намаляване на излишъка от 4-етилфенол и 4-етилгваякол,
                           
                           
                              Само за вина и при условията, посочени в допълнение 19
                           
                           
                               
                           
                        
                              54
                           
                           
                              Използване на кополимерите поливинилимидазол—поливинилпиролидон(PVI/PVP)
                           
                           
                              Само за мъст и вина и при условията, посочени в допълнение 20
                           
                           
                              В граничната използвана стойност от 500 mg /l (когато се използва във виното и в мъстта, общата доза не трябва да надвишава от 500 mg /l)
                           
                        
                              55
                           
                           
                              Използване на сребърен хлорид.
                           
                           
                              Само за вина и при условията, посочени в допълнение 21
                           
                           
                              В граничната използвана стойност от 1 g/hl и остатък от вино < 0,1 mg/l (сребро)“
                           
                        
            
                  2)
               
               
                  Добавят се следните допълнения 19, 20 и 21:„
                     Допълнение 19
                     
                        Изисквания за третиране на вината посредством мембранна технология, съчетана с активен въглен, с цел намаляване на излишъка от 4-етилфенол и 4-етилгваякол
                     
                     Целта на обработката е да се намали съдържанието на 4-етилфенол и 4-етилгваякол от микробен произход, което представлява органолептични отклонения и прикрива аромата на виното.
                     Изисквания:
                     
                                 1)
                              
                              
                                 Прилагането на обработката се ръководи от енолог или квалифициран специалист.
                              
                           
                                 2)
                              
                              
                                 Обработката трябва да бъде вписана в регистрите, посочени в член 147, параграф 2 от Регламент (ЕС) № 1308/2013.
                              
                           
                                 3)
                              
                              
                                 Използваните мембрани трябва да отговарят на изискванията на Регламент (ЕО) № 1935/2004 и Регламент (ЕC) № 10/2011, както и на националните разпоредби, приети за прилагане на тези регламенти. Те трябва да отговарят на изискванията на Международния енологичен кодекс, публикуван от Международната организация по лозята и виното.
                              
                           
                  
                     Допълнение 20
                     
                        Изисквания по отношение на кополимерите поливинилимидазол—поливинилпиролидон (PVI/PVP)
                     
                     Целта на използването на PVI/PVP е предотвратяването на недостатъците, причинени от твърде високо съдържание на метали и намаляване на нежелано високата концентрация на метали.
                     Изисквания:
                     
                                 1)
                              
                              
                                 Кополимерите трябва да бъдат отстранявани чрез филтрация най-късно два дни след добавянето им, като се взема предвид принципът на предохранителните мерки.
                              
                           
                                 2)
                              
                              
                                 В случай на мътна мъст, кополимерът трябва да се добави не по-рано от максимум два дни преди филтрацията.
                              
                           
                                 3)
                              
                              
                                 Прилагането на обработката се ръководи от енолог или квалифициран специалист.
                              
                           
                                 4)
                              
                              
                                 Обработката трябва да бъде вписана в регистрите, посочени в член 147, параграф 2 от Регламент (ЕС) № 1308/2013.
                              
                           
                  
                     Допълнение 21
                     
                        Изисквания за сребърен хлорид
                     
                     Сребърният хлорид се използва при обработката на вината за отстраняване на необичайни миризми, свързани с ферментацията и съхранението (причинени от редукционни реакции, характеризиращи се с наличие на сероводород и тиоли).
                     Изисквания:
                     
                                 1)
                              
                              
                                 Прилагането на обработката се ръководи от енолог или квалифициран специалист.
                              
                           
                                 2)
                              
                              
                                 Обработката трябва да бъде вписана в регистрите, посочени в член 147, параграф 2 от Регламент (ЕС) № 1308/2013.
                              
                           
                                 3)
                              
                              
                                 Сребърният хлорид, който се добавя към виното, трябва да се прилага към инертен носител, например кизелгур (инфузорна пръст/диатомит), бентонит, каолин и др. Утайката трябва да бъде отстранена чрез подходяща физическа процедура и трябва да бъде третирана от специализиран сектор.
                              
                           “